Document ID: 32008D0693

32008D0693
L 229/5
SLUŽBENI LIST EUROPSKE UNIJE
13.08.2008.
ODLUKA KOMISIJE
od 13. kolovoza 2008.
o izmjeni Odluke C(2006) 4332 o utvrđivanju okvirne godišnje raspodjele izdvajanja Zajednice prema obračunskom načelu iz Europskog fonda za ribarstvo po državama članicama za razdoblje od 1. siječnja 2007. do 31. prosinca 2013.
(priopćena pod brojem dokumenta C(2008) 4358)
(2008/693/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1198/2006 od 27. srpnja 2006. o Europskom fondu za ribarstvo (1), a posebno njezin članak 14.,
budući da:
(1)
Odlukom Komisije C(2006) 4332 od 4. listopada 2006. (2) utvrđuje se za razdoblje od 1. siječnja 2007. do 31. prosinca 2013. okvirna godišnja raspodjela izdvajanja Zajednice prema obračunskom načelu po državama članicama za regije koje ispunjavaju uvjete za financiranje iz Europskog fonda za ribarstvo (dalje u tekstu EFR) u okviru nekonvergentnog cilja, izdvajanja Zajednice prema obračunskom načelu za regije koje ispunjavaju uvjete za financiranje iz EFR-a u okviru konvergentnog cilja i ukupnih izdvajanja Zajednice prema obračunskom načelu iz EFR-a
(2)
Na temelju točke 48. Međuinstitucionalnog sporazuma između Europskog parlamenta, Vijeća i Komisije od 17. svibnja 2006. o proračunskoj disciplini i dobrom financijskom upravljanju (3), Europski parlament i Vijeće su Odlukom 2008/371/EZ odobrili prijenos u sljedeće godine sredstava koja nisu bila upotrijebljena 2007. zbog kašnjenja u donošenju nekih operativnih programa.
(3)
Članak 74. Uredbe (EZ) br. 1198/2006 predviđa da se prvo proračunsko izdvajanje preuzme prije nego što Komisija donese odluku o odobravanju operativnog programa. Članak 75. stavak 2. Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi primjenjivoj na opći proračun Europskih zajednica (4) predviđa da prije preuzimanja izdvajanja za rashod institucija ili tijela na koje je ta institucija prenijela ovlasti moraju donijeti odluku o financiranju. S tim ciljem ova Odluka Komisije predstavlja i odluku o financiranju za operativne programe Belgije, Irske, Malte, Poljske, Slovenije, Mađarske i Ujedinjene Kraljevine koji nisu bili doneseni u 2007. i tako omogućuje prvo proračunsko izdvajanje u odnosu na gore navedene operativne programe prije donošenja odluke Komisije o odobravanju tih operativnih programa.
(4)
Odluku C(2006) 4332 treba izmijeniti na odgovarajući način,
DONIJELA JE OVU ODLUKU:
Članak 1.
Prilog I. Odluci C(2006) 4332 zamjenjuje se Prilogom ove Odluke.
Članak 2.
Doprinos iz ERF-a za 2008. u pogledu operativnih programa za Belgiju, Irsku, Maltu, Poljsku, Sloveniju, Mađarsku i Ujedinjenu Kraljevinu za konvergentne i nekonvergentne ciljeve iznosi 138 122 568 EUR, odnosno 26 140 015 EUR, prema tekućim cijenama, i sukladno tomu priprisuju se proračunskim linijama 11 06 12 i 11 06 13.
Članak 3.
Ova se Odluka se primjenjuje treći dan nakon donošenja.
Članak 4.
Ova se Odluka upućuje državama članicama.
Sastavljeno u Bruxellesu 13. kolovoza 2008.

Labels: 2
19
6
18
15